
న్యూఢిల్లీ : ప్రధాన మంత్రి నరేంద్ర మోదీ ఆధార్ వల్ల కలిగే అతి పెద్ద ప్రయోజనాన్ని వెల్లడించారు. అంతర్జాతీయ వినియోగదారుల పరిరక్షణ సదస్సును ప్రారంభించిన అనంతరం ఆయన మాట్లాడుతూ ప్రజలు తమకు అర్హతగలవాటిని పొందేందుకు ఆధార్ దోహదపడుతుందని తెలిపారు. ఆధార్ వల్ల కలిగే అతి పెద్ద ప్రయోజనం ఇదేనన్నారు. జీఎస్టీ గురించి కూడా ప్రజలకు మోదీ భరోసా ఇచ్చారు. జీఎస్టీ వల్ల కంపెనీల మధ్య పోటీ పెరుగుతుందని, ఫలితంగా వస్తువుల ధరలు తగ్గుతాయని చెప్పారు. అంతిమంగా పేదలకు, మధ్యతరగతివారికి ప్రయోజనం కలుగుతుందన్నారు.తప్పుదోవ పట్టించే వాణిజ్య ప్రకటనల నుంచి ప్రజలను కాపాడేందుకు కఠినమైన మార్గదర్శకాలను జారీ చేయబోతున్నట్లు ప్రధానమంత్రి నరేంద్ర మోదీ చెప్పారు. నవ భారతాన్ని నిర్మించాలన్న దృఢ నిశ్చయానికి అనుగుణంగా వినియోగదారుల పరిరక్షణకు తమ ప్రభుత్వం ప్రాధాన్యమిస్తోందని వివరించారు. రాబోయే రోజుల్లో దీనిని వినియోగదారుల సౌభాగ్యంగా మార్చుతామన్నారు. ఈ అంతర్జాతీయ వినియోగదారుల పరిరక్షణ సదస్సులో 24 దేశాలు పాల్గొన్నాయి.

newdhilly : pradhaana mantri narendra modii adhar valla kalige athi pedda prayojanaanni velladinchaaru. antarjaatiiya viniyogadaarula parirakshana sadassunu praarambhinchina anantaram aayana maatlaadutuu prajalu tamaku arhatagalavaatini pondenduku adhar dohadapadutundani telipaaru. adhar valla kalige athi pedda prayojanam idenannaru. gst gurinchi kuudaa prajalaku modii bharosa icharu. gst valla companyla madhya poty perugutundani, phalitamgaa vastuvula dharalu taggutaayani cheppaaru. antimamgaa pedalaku, madhyataragativaariki prayojanam kalugutundannaru.tappudova pattinche vaanijya prakatanala nunchi prajalanu kaapaadenduku kathinamaina maargadarsakaalanu jaarii cheyabotunnatlu pradhaanamantri narendra modii cheppaaru. nava bhaarataanni nirminchaalanna drudha nischayaaniki anugunamgaa viniyogadaarula parirakshanaku tama prabhutvam praadhaanyamistoondani vivarinchaaru. raboye rojullo deenini viniyogadaarula soubhaagyamgaa maarchutaamannaaru. ee antarjaatiiya viniyogadaarula parirakshana sadassulo 24 deshaalu palgonnayi.